CELEX: 32016R1710
Language: ro
Date: 2016-09-27 00:00:00
Title: Regulamentul (UE) 2016/1710 al Consiliului din 27 septembrie 2016 de modificare a Regulamentului (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului

27.9.2016   
            
            
               RO
            
            
               Jurnalul Oficial al Uniunii Europene
            
            
               LI 259/1
            
         REGULAMENTUL (UE) 2016/1710 AL CONSILIULUI
   din 27 septembrie 2016
   de modificare a Regulamentului (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia (PESC) 2016/1711 a Consiliului de modificare a Poziției comune 2001/931/PESC (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (CE) nr. 2580/2001 al Consiliului (2) pune în aplicare Poziția comună 2001/931/PESC (3).
            
         
               (2)
            
            
               La 27 septembrie 2016, Consiliul a adoptat Decizia (PESC) 2016/1711 de modificare a Poziției comune 2001/931/PESC. Decizia (PESC) 2016/1711 suspendă aplicarea, în ce privește „Fuerzas armadas revolucionarias de Colombia” – „FARC” („Forțele Armate Revoluționare din Columbia”), a obligației de a îngheța activele, precum și a interdicției de a pune la dispoziție fonduri și resurse economice.
            
         
               (3)
            
            
               Se impune o reglementare la nivelul Uniunii, în special pentru a se asigura aplicarea sa uniformă de către operatorii economici din toate statele membre.
            
         
               (4)
            
            
               Regulamentul (CE) nr. 2580/2001 ar trebui, prin urmare, să se modifice în mod corespunzător.
            
         
               (5)
            
            
               Pentru a garanta eficacitatea măsurilor prevăzute în prezentul regulament, acesta ar trebui să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2580/2001 se modifică după cum urmează:
   La articolul 2 se adaugă următorul alineat:
   
      „(4)   Măsurile prevăzute la alineatele (1) și (2) se suspendă în măsura în care privesc «Fuerzas armadas revolucionarias de Colombia» – «FARC» («Forțele Armate Revoluționare din Columbia»).”
   
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 septembrie 2016.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  Decizia (PESC) 2016/1711 a Consiliului din 27 septembrie 2016 de modificare a Poziției comune 2001/931/PESC privind aplicarea de măsuri specifice pentru combaterea terorismului (a se vedea pagina 3 din prezentul Jurnal Oficial).
   
      (2)  Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (JO L 344, 28.12.2001, p. 70).
   
      (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).